Atterbury Trust Nuwe Hoop se Cool Capital kunsgreep - Atterbury Trust
Cool Capital, Skole
Die leerders van Nuwe Hoop Skool is byna klaar met hul inskrywing vir die Cool Capital 2016 Hoërskoolkunskompetisie, wat deur Atterbury Trust geborg word. Net soos met die eerste biënnale wat in 2014 in Pretoria aangebied is, werk elke deelnemende skool saam met ’n professionele kunstenaar, en vir Nuwe Hoop is dit Unisadosent en kunstenaar Gwen Miller, wat hand bysit saam met studente van Unisa. Ons het met Gwen gesels om te hoor hoe sake staan.
Vertel ons meer van julle kunsprojek.
Ons het besluit op ‘n animasieprojek wat die Graad 9 klas en kunsonderwyserers Maggie Botha in samewerking met Unisa-studente doen. Die leerders word aangemoedig om elk ‘n baie kort filmgreep te maak wat stop-raam animasietegnieke gebruik. Die Unisastudente doen terselfdertyd ervaring op deur ‘n gemeenskapsprojek te doen, leerders te lei en hul kennis te deel; en dit bou ook empatie. Dit bou voort op ‘n projek wat in 2014 geloods is en vorm ook deel van my groeiende navorsing oor remediërende projekte. Ek het spesifiek die Graad 9s van Nuwe Hoop gekies, omdat gestremde kinders normaalweg nie die geleentheid kry om kreatiewe talente te ontwikkel nie weens die beperkte vakkeuses in hul skole. By Nuwe Hoop kan hulle net tot Graad 9 kuns as vak neem. Ons hoop om die animasies op openbare forums te vertoon.
Wat beeld die werk uit, en wat noem julle die projek?
Die drie klasse het met voorgeskrewe gedigte as tema gewerk: Rain in Summer, Die Touloper and Shopping, en dit is dus wat die animasies genoem word. Ons noem die projek 2016 UNISA Animators: For Creative Development of New Hope School.
Hoe het julle op die onderwerp besluit – vertel ons bietjie meer van die proses?
Ons wou werk met onderwerpe wat ook ander vakke kan bevoordeel, en in die algemeen die kinders help om te leer. Maggie het die gedigte saam met die taalonderwysers gekies. Ek help met die beplanningsvergaderings met Maggie en die Unisa-spannetjie. Ons kry die nodige harde- en sagteware om die werk te doen, deel die leerders in groepe op sodat elke groep die animasie doen vir ongeveer twee reëls van ‘n gedig. Die agtergronde word geskilder of met collage geskep, dan wys ons die kinders die animasietegnieke. Hulle skep dan die storielyn en maak storieborde, daar word stilfoto’s geneem en dié word in die animasieprogram ingetrek om ‘n animasiegreep te word. Dan doen ons die klank, neem dit op en inkorporeer dit in die finale produk. Daarna merk Maggie en die studente elke leerder, en die animasies word op ’n DVD gebrand. Die animasies sal gedurende saalperiode aan die hele skool vertoon word en daarna sal openbare vertonings hopelik gehou word. Die studente en leerders kry almal sertifikate wat hul deelname aan die projek erken.
Hoe ver is julle met die hele projek?
Ons eerste vergadering is op 21 April gehou en ons het sedertdien al heelwat sessies gehad. Die animasies is byna klaar en ons sal die klanklaag in die laaste week van Augustus doen.
Gestel Atterbury stel Nuwe Hoop se skoolkunsdepartement aan met ‘n blanko tjek om op enige plek in Pretoria ‘n stuk openbare kuns op te rig… wat sou dit wees en waar sou julle dit installeer?
Ons sou ’n animasiefilm aanmekaarsit wat in dokters se wagkamers of in hospitale vertoon kan word. Dit kan op ’n skerm of ’n monitor teen die muur gewys word. Daar is altyd kinders wat saam met ouers wag in sulke plekke. Ons kan die animasies wat in 2014 geskep is, byvoeg om ’n groter verskeidenheid materiaal te hê. Dit sal meer kinders aanmoedig om animasie onder die knie te kry en dis ook ’n geleentheid waar kultuur ontwikkel kan word. In Brittanje gebruik hospitale kunstenaars om projekte en muurskilderye aan te bring en dit help regtig om pasiënte op te beur. So ons sou ’n komitee stig wat die projek kan bestuur, met studente en leerders wat onder die leiding van ’n professionele persoon sal werk. Ons sou dit kon begin by die Intercare-kliniek by Glenfair winkelsentrum.
Die Krans Gholfdag
’n Toevlug vir weerlose kinders
Beursaansoeke vir 2018 sluit is gesluit. 2019 aansoeke sal in Maart 2018 open. Sluitingsdatum is 30 Junie 2018.
Meer as 600 jong uitblinkers het reeds met Atterbury Trust se ondersteuning die kans gekry om verder te studeer
In 2018 is daar ongeveer 230 studente in die beursprogram
Ons het verlede jaar reeds beursfunksies in Pretoria, Stellenbosch, Bloemfontein en Potch gehou
“Jy moet die lewe ’n kans gee”
Charl du Plessis: Baroqueswing 3
The Bats – That old Bat Magic
Bouwer Bosch with the Youth of Pretoria
Kevin Fraser Live – Club Can’t Handle Me
Nuus argief Kies Maand Februarie 2018 Januarie 2018 Desember 2017 November 2017 Oktober 2017 September 2017 Augustus 2017 Julie 2017 Junie 2017 Mei 2017 April 2017 Maart 2017 Februarie 2017 Januarie 2017 Desember 2016 November 2016 Oktober 2016 September 2016 Augustus 2016 Julie 2016 Junie 2016 Mei 2016 April 2016 Maart 2016 Februarie 2016 Januarie 2016 Desember 2015 November 2015 Oktober 2015 September 2015 Augustus 2015 Julie 2015 Junie 2015 Mei 2015 April 2015 Maart 2015 Februarie 2015 Januarie 2015 Desember 2014 November 2014 Oktober 2014 September 2014 Augustus 2014 Julie 2014 Junie 2014 Mei 2014 April 2014 Januarie 2014 November 2013 September 2013